CELEX: 62021TN0158
Language: sl
Date: 2021-03-24 00:00:00
Title: Zadeva T-158/21: Tožba, vložena 24. marca 2021 – Minority SafePack – Milijon podpisov za raznolikost v Evropi/Komisija

7.6.2021   
            
            
               SL
            
            
               Uradni list Evropske unije
            
            
               C 217/45
            
         
      Tožba, vložena 24. marca 2021 – Minority SafePack – Milijon podpisov za raznolikost v Evropi/Komisija
      (Zadeva T-158/21)
      (2021/C 217/60)
      Jezik postopka: angleščina
      
         Stranki
      
      
         Tožeča stranka: državljanski odbor za evropsko državljansko pobudo „Minority SafePack – Milijon podpisov za raznolikost v Evropi“ (Cîrţa, Romunija) (zastopnik: T. Hieber, odvetnik)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost Sporočila Komisije z dne 14. januarja 2021 o evropski državljanski pobudi „Zaščita manjšin – milijon podpisov za raznolikost Evrope“, C(2021)171 final;
               
            
                  —
               
               
                  Komisiji naloži plačilo stroškov.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: Evropska komisija je kršila svojo obveznost obrazložitve v skladu s členom 296(2) PDEU;
               
            
                  2.
               
               
                  Drugi tožbeni razlog: Evropska komisija je s tem, da je po vložitvi uspešne evropske državljanske pobude „Minority SafePack – Milijon podpisov za raznolikost v Evropi“ zavrnila sprejetje zakonodajnega predloga, storila očitno napako pri presoji.